**Odpoveď na žiadosť záujemcu o vysvetlenie informácií potrebných**

**na vypracovanie ponuky**

V súvislosti s výzvou na predloženie ponuky k zákazke s nízkou hodnotou podľa § 117 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) na predmet zákazky **Analýza rizík časti informačného systému SIPS ZUC** bola verejnému obstarávateľovi dňa 08.02.2019 doručená žiadosť záujemcu o vysvetlenie informácií potrebných

na vypracovanie ponuky.

Verejný obstarávateľ, v súlade so zákonom o verejnom obstarávaní a s bodom 13.5. výzvy na predloženie ponuky poskytuje nižšie uvedené vysvetlenie všetkým záujemcom.

**Otázka č. 1:**

radi by sme Vám položili zopár dodatočných otázok, aby sme získali bližšiu predstavu o predmete analýzy rizík a vedeli tak pripraviť cenovú ponuku:

-popis co presne vykonava dany system, s akymi datami pracuje, co uklada
-popis (aspon high-level) celkovej architektury riesenia aj s popisom (aspon high-level) pouzitych technologii (aka databaza, operacny system, pouzity web server atd.)
-popis roli v systeme, ake sluzby moze ktora rola volat a ake data by mala vidiet
-screenshoty z aplikacie, pripadne moznost preklikania si IS z pohladu oboch dostupnych roli
-popis serveroveho API - ake parametre maju sluzby, vystup sluzieb, v akom formate sa posielaju requesty (json, xml, soap atd.) + to iste aj pre externe API rozhranie
-popis exportu a importu udajov, informacie o tom ci existuje v systeme funkcionalita na upload suborov
-podrobnejsi popis spominanych bezpecnostnych mechanizmov - aky sposob dvojfaktorovej autentifikacie je pouzity, ako je technicky realizovany, kde je pouzity elektronicky podpis, je pouzita nejaka klientska (desktopova) aplikacia pre tuto funkcionalitu, ak ano ako komunikuje so serverom, kto a ako vydava cipove karty, ake kryptograficke algoritmy a protokoly su pouzite a podobne
-popis ukladania dat (napr. pouzity algoritmus pri ukladani hesiel), sposobu logovania systemu, zalohovania logov atd.

**Odpoveď na otázku č. 1:**

Ide o časť platobného systému SIPS (<https://www.nbs.sk/sk/platobne-systemy/sips>) realizujúceho zúčtovanie. Verejný obstarávateľ momentálne implementuje zmeny tejto časti. Cieľom analýzy rizík je získať nezávislé posúdenie rizík súvisiacich s technickým návrhom tak, aby boli prípadné úpravy zapracované ešte počas implementácie.

Verejný obstarávateľ plánuje po dokončení implementácie realizovať samostatné bezpečnostné (penetračné) testovanie tejto časti SIPS. Z uvedeného vyplýva, že niektoré požadované informácie (napr. screenshoty aplikácie) v súčasnosti nie je možné poskytnúť. Úspešnému uchádzačovi budú ostatné informácie poskytnuté počas realizácie projektu - detaily autentifikácie, kryptografických algoritmov, serverové API, spôsob logovania a pod. sú súčasťou funkčnej špecifikácie, prípadne budú poskytnuté v rámci komunikácie s vývojármi. Domnievame sa, že takéto implementačné detaily nie sú potrebné na ocenenie prác.

**Otázka č. 2:**

-mate predstavu, podla akych metodologii/standardov by mal dodavatel postupovat?

**Odpoveď na otázku č. 2:**

Verejný obstarávateľ nepreferuje konkrétny štandard/metodológiu. Súčasťou hodnotenia ponúk je aj Návrh spôsobu vykonania (postup, použité štandardy najlepšej praxe a pod.).

**Otázka č. 3:**

-mate zaujem vyjadrenie aj k fyzickej bezpecnosti? t.j., ze kde su ulozene servre, nachylnost na poziare, kradez atd a ci to splna urcene standardy?

**Odpoveď na otázku č. 3:**

Verejný obstarávateľ nepožaduje v tomto projekte pokrývať fyzickú bezpečnosť.

**Otázka č. 4:**

-kedy cca si prajete/predstavujete, aby sa analýza realizovala?

**Odpoveď na otázku č. 4:**

Začiatok realizácie analýzy rizík časti informačného systému SIPS ZUC predpokladáme na konci marca 2019.